
Pozdravljeni! 
Pri gospodinjstvu obravnavamo beljakovinska živila.
 [image: Prikaži izvorno sliko]
Živila v katerih prevladujejo beljakovine poznaš. Znaš jih našteti.   Veš, da naše telo z beljakovinami dobi gradivo. Naše telo gradivo potrebuje za rast in obnovo.
Otroci v dobi rasti še posebej potrebujete gradivo za rast. Jedilniki morajo biti bogati z beljakovinami. Spoznali smo živila: mleko in živila iz mleka ( jogurti, skute, siri) in jajce. 
Bogat vir beljakovin je meso in mesni izdelki.

Danes spoznajmo :
Stročnice                   [image: Prikaži izvorno sliko]             [image: Slikovni rezultati za fižol]
Stročnice so vir beljakovin rastlinskega izvora.

GRAH

LEČA

BOB

SOJA

Pod nadzorom staršev pripravi:
Kremasta rastlinska juhica
Sestavine
– 1 čebula
– 3 stroki česna
– žlica rastlinskega olja
– velik krompir
– 300 g graha
– 700 ml zelenjavne jušne osnove ali vode
Okras
– žlička kisle smetane
– oljčno olje
– za pest graha
– timijan
Priprava
1. Nasekljamo čebulo in česen ter ju popražimo na žlici olja. Dodamo grah in na koščke narezan krompir, sesekljan luštrek in peteršilj, solimo in popramo po okusu, zalijemo z jušno osnovo in kuhamo približno 15 minut oziroma tako dolgo, da se zelenjava zmehča.
2. Med kuhanjem v ločeni posodi zavremo vodo in blanširamo, približno minutko, pest graha. Iz kropa ga prestavimo v posodo z ledeno vodo in pustimo namakati 5 minut.
3. S paličnim mešalnikom ali v mešaniku zmeljemo juho do gladkega. 
4. Juho vlijemo v krožnike in dekoriramo z rastlinskim jogurtom, pokapamo z oljčnim oljem, dodamo žlico blanširanega graha in vejico timijana ter postrežemo.


Spoznajmo stročnice še kot biologi- naravoslovci. 
 Stročnice so kritosemenke.

 Imajo  metuljaste cvetove. [image: Slikovni rezultati za Bean Plant Flowers][image: Prikaži izvorno sliko]



Ime pa so te rastline  dobil po tem, da je njihov plod strok. [image: Prikaži izvorno sliko]

 Za večino stročnic je tudi značilno, da tvorijo sožitje z bakterijami
 ( imenujemo jih dušikove bakterije). Vežejo dušik iz zraka in tako bogatijo prst. V ta namen so stročnice  razvile značilne odebelitve koreninskega sistema,  kjer živijo bakterije. 

[bookmark: _GoBack][image: Prikaži izvorno sliko]Slika prikazuje rastlino grah. Na njej vidiš dušikove korenine v zemlji, razvejano neolesenelo steblo, metuljaste cvetove iz katerih nastanejo plodovi s semeni  - stroke. Steblo je olistano, na koncu vejic so vitice, ki pomagajo rastlini pri vzpenjanju proti svetlobi. Te posebne vitice so preobraženi listi. Grah ima poleg zelenih listov tudi preobražene liste – vitice.

Poskusi doma v cvetlični lonček posejati grah. Ko ti bo seme skalilo in zraslo v rastlino, boš lahko opazoval dele rastline. 
Ali misliš, da bo rastlina v lončku zacvetela in naredila plodove?  Zakaj tako misliš?

